การกำหนดการเปลี่ยนแปลงที่คุณต้องการจะทำ การวางแผน การทำตามโดยตลอดเพื่อกลายเป็นคนที่ดีขึ้น
ถามตัวเองว่าคุณอยากให้ชีวิตของตัวเองเป็นอย่างไรในอีก 5 ปี 10 ปี และ 20 ปีข้างหน้า ใช้เวลาจินตนาการถึงอนาคตของคุณ สถานการณ์ที่คุณจินตนาการนั้นควรจะมีเค้าของคนที่คุณต้องการจะเป็น  นี่อาจจะยากในตอนแรก ตอนคุณพยายามจินตนาการถึงอนาคตของคุณนั้น ความคิดของคุณอาจจะว่างเปล่า แต่บ่อยครั้งที่ตอนที่คนคิดเกี่ยวกับคำถามนี้ก็จะมีภาพที่ผุดขึ้นมาในหัวของเขาหรือเธอแวบหนึ่ง พยายามจับภาพแม้ว่าอาจจะชั่วประเดี๋ยวก็ตาม คุณเคยมีภาพชั่วขณะหนึ่งว่าคุณนั่งอยู่กับคู่ครองอยู่ในห้องนั่งเล่นในบ้านของตัวเองไหม คุณอาจจะมีภาพสั้นๆ ว่ากำลังขับรถไปตามชายทะเลตอนพระอาทิตย์ตก หรือคุณอาจจะเห็นตัวเองกำลังคุยกับลูกค้าอยู่ที่บริษัทของตัวเอง เมื่อคุณมีภาพที่ชัดเจนของอนาคตของคุณที่คุณอยากจะอยู่ในนั้นแล้ว ให้คิดเกี่ยวกับคุณสมบัติและลักษณะที่คุณมองเห็นในนั้น   โดยเฉพาะ ให้คิดเกี่ยวกับว่าคุณเป็นคนประเภทไหนในภาพนั้น นี่คือคนที่คุณควรจะมุ่งมั่นที่จะเป็น  คุณอาจจะกล้าพูดกล้าทำที่บริษัทของคุณ เป็นไปได้ที่ดูเหมือนคุณจะประสบความสำเร็จและขับรถไปเรื่อยเปื่อยอย่างไร้กังวล หรือคุณอาจจะสังเกตเห็นว่าตัวคุณเป็นผู้ให้ สบาย และยอมรับเรื่องต่างๆ ได้มากขนาดไหนขณะที่คุณนั่งอยู่กับคู่ครองของคุณในห้องนั่งเล่น นี่คือคุณสมบัติที่คุณควรพยายามรับเอามาเมื่อคุณได้ทำตัวเองให้เป็นคนใหม่แล้ว ถ้าคุณกำลังมีปัญหากับการวาดภาพตัวเองในอนาคต ให้ลองจินตนาการตัวตนที่สองของตัวเองในปัจจุบัน ถ้าคุณสามารถใช้ชีวิตอีกด้านหนึ่งได้และเป็นใครก็ได้แล้วล่ะก็ คุณอยากจะเป็นใคร ใช้เวลาคิดเกี่ยวกับคำถามนี้อย่างละเอียด   คนคนนี้ทำ พูด แสดง และใส่อะไรที่ทำให้พวกเขาเป็นตัวตนที่สองของคุณ ตัวตนที่สองของคุณมีปฏิสัมพันธ์กับคนอื่นๆ อย่างไร เธอทำงานอะไร ยกตัวอย่างเช่น จินตนาการถึงผู้บริหารที่ประสบความสำเร็จในหน้าที่การงานในระดับสูงสุดของบริษัท เธอเคยไปมหาวิทยาลัย ฝึกงาน และเริ่มอาชีพของเธอตามปกติ เธอเข้าถึงคนอื่นด้วยความใส่ใจและมารยาทอย่างมืออาชีพ เธอมักจะสวมเสื้อผ้าแบบนักธุรกิจที่เหมาะสมเสมอ ตัวตนที่สองของเธออาจจะเป็นผู้หญิงที่เข้มแข็งและดื้อดึง ที่ใส่ชุดหนังและขี่มอเตอร์ไซค์ เธอทำงานที่ร้านสักและเล่นกีตาร์ในวงดนตรีช่วงเสาร์อาทิตย์ เธอไม่ได้พยายามหาคำตอบให้กับความคิดเห็นของเธอและจะบอกความคิดเหล่านั้นกับทุกๆ คน เธอกล้าพูดกล้าทำกับคนอื่นๆ และปกติแล้วเธอจะประสบความสำเร็จในที่สุด ตัวตนที่สองของคุณในจิตนาการควรจะมีเค้าของตัวตนที่แท้จริงของคุณว่าเป็นใคร  ลักษณะบางอย่างของตัวตนที่สองของคุณจะแนะนำลักษณะที่คุณปรารถนาจะประสบความสำเร็จในชีวิตจริง   ผู้หญิงคนที่อยู่ในตัวอย่างนั้นอาจจะไม่ได้เปลี่ยนทั้งชีวิตของเธอ แต่เธออาจจะเริ่มคิดใส่เสื้อผ้าแฟชั่นแรงๆ มากขึ้นและเข้าร่วมการแสดงดนตรีร็อคทุกสุดสัปดาห์ บางทีเธออาจจะตัดสินใจว่ารอยสักอาจจะทำให้เธอรู้สึกหงุดหงิด หรือเธออาจจะเข้าร่วมอบรมการกล้าแสดงออกเพื่อที่เธอจะรู้สึกมั่นใจมากขึ้นในการแสดงความคิดเห็นของเธอ คุณไม่จำเป็นต้องเปลี่ยนเป็นคนที่คุณจินตนาการไว้ทั้งหมด แต่ลักษณะบางอย่างที่คุณเห็นนั้นเป็นส่วนหนึ่งในชีวิตจริงของคุณ ขั้นตอนต่อไปก็คือการสร้างกำหนดการทางวิสัยทัศน์หรือเป้าหมายเกี่ยวกับคนที่คุณต้องการจะเป็น ใช้วิจารณญาณที่คุณได้รับจากแบบฝึกหัดหนึ่งหรือทั้งสองข้อข้างต้นเพื่อพัฒนาวิสัยทัศน์นี้   เปลี่ยนความคิดของคุณให้เป็นกำหนดการเช่น: "ฉันอยากจะเป็นเจ้าของธุรกิจที่กล้าพูดกล้าทำ ฉันชอบความคิดที่สามารถควบคุมวันและทางเลือกทางธุรกิจของฉันได้อย่างสมบูรณ์" ทันทีที่คุณมีกำหนดการทั่วไป ให้ถามคำถามกับตัวเองเพื่อตรวจสอบให้ละเอียดและให้แน่ใจว่ามันเหมาะสำหรับคุณ ยกตัวอย่างเช่น: กำหนดการนี้ฟังดูน่าสนใจและมีความหมายกับคุณไหม คุณรู้สึกขัดแย้งเกี่ยวกับมันไหม ส่วนไหนที่คุณรู้สึกขัดแย้ง คุณลดความสำคัญของการแสวงหาการเปลี่ยนแปลงของคุณตอนที่คุณคุยเรื่องแผนของคุณกับคนอื่นๆ หรือไม่ คุณรู้สึกเหมือนว่าคุณควรพยายามทำสิ่งนี้เพราะว่าคนอื่นๆ คิดว่ามันเป็นที่เหมาะสมสำหรับคุณหรือไม่ คุณรู้สึกว่านี่คือการเปลี่ยนแปลงที่เหมาะสำหรับคุณไหม กำหนดการนี้ดูเหมือนจะสะท้อนว่าตัวตนจริงๆ ของคุณเป็นใครหรือไม่ หลังจากที่คิดเกี่ยวกับคำถามเหล่านี้แล้วให้ลองปรับเปลี่ยนวิสัยทัศน์ของคุณตามจำเป็น เมื่อคุณมีความคิดเรื่องสิ่งที่คุณอยากจะเปลี่ยนเกี่ยวกับตัวเองแล้ว ให้จัดตามลำดับจากสิ่งที่สำคัญที่สุดไปยังสิ่งที่สำคัญน้อยที่สุด ตัดสินใจเริ่มด้วยสิ่งที่สำคัญที่สุด   จำไว้ว่าการเปลี่ยนแปลงนั้นยาก นี่หมายความว่าคุณไม่ได้ต้องการพยายามที่จะเปลี่ยนแปลงหลายอย่างมากเกินไปในครั้งเดียว นอกจากนี้คุณอาจจะลองเปลี่ยนแปลงครั้งแรกและตระหนักได้ว่ามันเป็นเพียงพอสำหรับคุณแล้ว บางทีคนที่คุณอยากจะเป็นอาจจะไม่ได้แตกต่างกับคนที่คุณเป็นอยู่แล้วก็ได้ หรือคุณอาจจะอยากแก้ไขลำดับความสำคัญของคุณหลังจากเปลี่ยนบางอย่างในเริ่มแรก อย่ารู้สึกผูกมัดว่าจะต้องจัดลำดับความสำคัญหลังความพยายามครั้งแรกของคุณ เมื่อคุณตัดสินใจแล้วว่าคุณอยากเปลี่ยนอะไร ขั้นตอนต่อไปก็คือการกำหนดว่าคุณจำเป็นจะต้องทำอะไร  ยกตัวอย่างเช่น ถ้าคุณอยากกล้าพูดกล้าทำมากขึ้น คุณจะต้องหาแหล่งข้อมูลอย่างเช่น คลาสเรียนและอ่านเกี่ยวกับการกล้าแสดงออก คุณอาจจะอยากคุยกับเพื่อนร่วมงานคนที่กล้าพูดกล้าทำและถามว่าเขาหรือเธอสามารถจัดการกับสถานการณ์บางอย่างได้อย่างไร คุณอาจจะเข้าร่วมคลาสหรือกลุ่มอบรมการกล้าแสดงออก ดูว่าคุณยังต้องการอะไรอีกบ้างเพื่อเริ่มต้นการเดินทางของคุณ คุณอาจจะพบว่าถ้าหากคุณแบ่งเป้าหมายการของเปลี่ยนแปลงของคุณออกเป็นขั้นตอนนั้นจะทำให้สิ่งนี้ง่ายขึ้น ให้คิดเกี่ยวกับว่าคุณจะต้องทำอะไรบ้างเพื่อที่จะกลายเป็นคนที่คุณอยากจะเป็น และวางแผนเพื่อให้บรรลุในแต่ละขั้นตอน การแบ่งเป้าหมายชีวิตออกเป็นส่วนเล็กๆ จะทำให้จัดการกระบวนการได้มากขึ้น ซึ่งยังทำให้เห็นความคืบหน้าของคุณได้ง่ายขึ้นด้วย นี่จะช่วยให้คุณคงแรงบันดาลใจไว้ได้ การกำหนดเส้นตายสำหรับการทำขั้นตอนเหล่านี้ให้สำเร็จจะให้แรงจูงใจและความรับผิดชอบมากขึ้น เพราะว่าคุณไม่ได้ควบคุมเหตุการณ์ต่างๆ ภายนอก ดังนั้นอาจจะมีอุปสรรคที่ขัดขวางทางของการเป็นคนคุณอยากจะเป็น การวางแผนที่จะจัดการกับอุปสรรคต่างๆ ที่สามารถเห็นได้ล่วงหน้านั้นจะช่วยให้คุณจัดการกับพวกมันได้ยามที่พวกมันมาถึง  ยกตัวอย่างเช่น นึกภาพดูว่าคุณมีเป้าหมายหลายอย่างและบางครั้งก็เริ่มยากเกินไปที่จะทำสิ่งที่สำคัญที่สุด ดังนั้นคุณก็อาจจะวางแผนที่จะทำเป้าหมายอื่นไปก่อนแล้วค่อยกลับมาที่อันแรกตอนที่โอกาสเป็นใจมากขึ้น ยกตัวอย่างเช่น คุณอาจจะพบเจอกับความสับสนหรือไม่ยอมรับจากเพื่อนหรือสมาชิกในครอบครัว เช่น ถ้าคุณกล้าพูดกล้าทำมากขึ้น บางคนอาจจะเห็นสิ่งนี้ว่าเป็นเหมือนการชอบบงการและตอบสนองในด้านลบ คุณอาจจะเตรียมพร้อมสำหรับเรื่องนี้โดยมีคำอธิบายว่าคุณกำลังพยายามที่จะทำอะไรให้สำเร็จอยู่ ตัวอย่างเช่น: "ฉันกำลังมุ่งมั่นที่จะกล้าพูดกล้าทำมากขึ้น และมันเป็นเป้าหมายที่สำคัญมากสำหรับฉัน บางทีคุณอาจจะสังเกตเห็นว่าฉันแสดงความคิดเห็นและความต้องการของฉันออกมามากขึ้น ฉันยังคงฝึกอยู่เลยว่าจะทำแบบนี้ได้อย่างไรให้ถูกกาลเทศะ แต่ฉันหวังว่าคุณจะสนับสนุนฉันในเป้าหมายนี้นะ" คุณอาจจะพบเจอกับข้อจำกัดเรื่องเวลาหรือเงิน ยกตัวอย่างเช่น คุณอาจจะเก็บเงินสำหรับการอบรมด้านการกล้าแสดงออก แต่คุณอาจจะมีเหตุฉุกเฉินขึ้นมาและจำเป็นต้องใช้เงินก้อนนั้น คุณอาจจะเตรียมแผนสำรองสำหรับอุปสรรคนี้ แผนที่สมเหตุสมผลก็คงจะเป็นการเลื่อนวันที่เป้าหมายต้องเสร็จสมบูรณ์ไปก่อน คุณสามารถเรียนเรื่องความกล้าคิดกล้าทำจากหนังสือไปก่อนจนกว่าคุณจะเก็บเงินได้มากพออีกครั้ง ในกรณีส่วนใหญ่ การเปลี่ยนเป็นคนใหม่นั้นหมายถึงการทำสิ่งที่แตกต่าง บ่อยครั้งที่มันหมายถึงการเรียนรู้ทักษะใหม่ เมื่อคุณเริ่มก็ให้ใช้ทุกโอกาสในการฝึกฝนทักษะใหม่ๆ หรือวิธีการทำสิ่งต่างๆ เหล่านี้  รวมการเปลี่ยนแปลงเข้ากับการสื่อสารในชีวิตประจำวันของคุณด้วย มุ่งมั่นที่จะมีปฏิสัมพันธ์กับคนอื่นๆ อย่างคนที่คุณกำลังพยายามที่จะเป็น ยกตัวอย่างเช่น ลองจินตนาการว่าคุณกำลังพยายามที่จะกล้าพูดกล้าทำมากขึ้น คุณอาจจะเริ่มด้วยการจดบันทึกสถานการณ์ต่างๆ ที่คุณน่าจะได้แจ้งความเห็นของคุณอย่างหนักแน่นกว่านั้น หรือไม่ได้สนับสนุนความต้องการของตัวคุณเอง ดังนั้นคุณอาจจะต้องพยายามเรื่องการแจ้งความต้องการของคุณในทางที่ไม่ก้าวร้าวหรือข่มขู่ การฝึกฝนจะทำให้ทักษะต่างๆ ง่ายขึ้นและสบายขึ้น ซึ่งอาจจะน่ากลัวในตอนแรก แต่การเปลี่ยนแปลงจะทำให้คุณเข้าใกล้กับคนที่คุณอยากจะเป็นมากขึ้น การเปลี่ยนแปลงที่สำคัญหรือความสำเร็จใดๆ นั้นต้องใช้ความพยายามอย่างต่อเนื่องและร่วมกัน พยายามทำเรื่องการกลายเป็นคนใหม่อย่างต่อเนื่องทุกวัน   วิธีที่ดีที่จะสร้างความก้าวหน้าที่เสมอต้นเสมอปลายก็คือการสำรองเวลาในกิจวัตรประจำวันของคุณเพื่อพยายามทำเป้าหมายของคุณ ยกตัวอย่างเช่น คุณอาจจะกันเวลาหนึ่งชั่วโมงทุกวันสำหรับอ่านคู่มือสำหรับช่วยเหลือตัวเองหรือเข้าร่วมการอบรมเกี่ยวกับการกล้าแสดงออก จำใส่ใจว่าการเปลี่ยนแปลงใหญ่ๆ นั้น คุณจะต้องอุทิศเวลาและความพยายามเป็นอย่างมาก การทำงานหนักและเสมอต้นเสมอปลายในช่วงหนึ่งเป็นวิธีที่คุณจะกลายเป็นคนที่คุณอยากเป็นได้ การเปลี่ยนแปลงอาจจะเป็นเรื่องยาก และเมื่อตอนที่เริ่มจะยากลำบากขึ้นก็อาจจะดึงดูดให้กลับไปทำนิสัยเก่าได้ เพื่อช่วยให้คุณรักษาแรงบันดาลใจให้คงไว้ได้ ให้รักษาวิสัยทัศน์ของคุณไว้ใกล้มือ  คุณสามารถทำเช่นนี้โดยการระลึกภาพในใจว่าชีวิตจะมีลักษณะอย่างไรเมื่อคุณได้เปลี่ยนแปลงตามที่คุณต้องการแล้ว การวาดภาพความสำเร็จนั้นสามารถช่วยสนับสนุนแรงจูงใจของคุณได้ คุณยังสามารถใช้การแจ้งเตือนทางกายภาพเพื่อดำเนินแรงจูงใจของคุณต่อไป คุณอาจจะแปะข้อความเป็นลายลักษณ์อักษรหรือรูปภาพที่เตือนคุณว่าทำไมคุณถึงอยากจะเปลี่ยนแปลง ยกตัวอย่างเช่น จินตนาการถึงคุณคนใหม่ที่เป็นเจ้าของธุรกิจที่กล้าพูดกล้าทำ หารูปภาพที่บรรยายให้เห็นบทบาทนั้น ยกตัวอย่างเช่น คุณอาจจะตัดรูปของบางคนที่กำลังเสนอธุรกิจอยู่ออกมาจากนิตยสาร คุณยังอาจจะแปะรูปภาพของสิ่งที่คุณหวังให้ออฟฟิศของคุณเป็นสักวันหนึ่ง ผู้คนเปลี่ยนแปลงและมีวิวัฒนาการอยู่ตลอดเวลา อะไรที่คุณชอบหรือต้องการในตอนนี้อาจจะแตกต่างกับสิ่งที่คุณเคยต้องการเมื่อห้าปีที่แล้ว และยังอาจจะแตกต่างจากกับสิ่งที่คุณจะต้องการในอีก 10 ข้างหน้าด้วย ให้ยืดหยุ่นและเต็มใจที่จะเปลี่ยนวิสัยทัศน์ของคุณถ้ามันไม่เหมาะสมกับคุณอีกต่อไปแล้ว ยอมรับว่าการเปลี่ยนแปลงเฉพาะบุคคลนั้นจะเปลี่ยนแปลงสภาพแวดล้อมรอบๆ ตัวคุณด้วย ตัวอย่างเช่น ถ้าคุณตัดสินใจที่จะเป็นคนกล้าพูดกล้าทำมากขึ้น รูปแบบการสื่อสารของคุณก็จะเปลี่ยนไป ผู้คนรอบข้างคุณจะสังเกตเห็นและพวกเขาอาจจะเปลี่ยนวิธีการที่พวกเขาโต้ตอบคุณ
นึกภาพอนาคตของคุณ. พิจารณาอนาคตที่คุณวาดภาพไว้. วาดภาพตัวตนที่สองของตัวเอง. ตัดสินใจว่าตัวตนที่สองของคุณหมายถึงอะไร. สร้างกำหนดการทางวิสัยทัศน์. จัดลำดับความสำคัญ. กำหนดความต้องการ. เตรียมพร้อมสำหรับอุปสรรค. ฝึกทักษะและนิสัยใหม่ๆ . พยายามทำอย่างต่อเนื่องไปสู่เป้าหมายของคุณ. รักษาแรงบันดาลใจให้คงไว้. เปิดกว้างต่อการเปลี่ยนแปลง.
https://www.wikihow.com/Make-Yourself-a-New-Person https://www.wikihow.com/Make-Yourself-a-New-Person https://www.wikihow.com/Make-Yourself-a-New-Person
Determining the Changes You Want to Make Making a Plan Following Through to Become a Better You